Illyustrativ foto Peterburgda O‘zbekistonning 32 yoshli fuqarosi 30 yanvar kuni politsiya bo‘limiga murojaat qildi va 29 yanvar kuni noma’lum shaxslar unga hujum qilib, tunab ketishgani haqida xabar berdi. Bu haqda Peterburg OAV ma’lumot tarqatdi. Aniqlanishicha, hujum Peterburgning Viborg tumani Murinsk ko‘chasida yuz bergan. Ikki erkak kishi ayolga yaqinlashib, unga qaychi bilan tahdid qilishgan va pul chiqarishni so‘rashgan. Jabrlanuvchi 800 rubl (12 dollar), bank kartasi va mobil telefonni bergan. Shundan keyin jinoyatchilar yashiringan. Hozir noma’lum shaxslarga nisbatan jinoiy ish qo‘zg‘atildi. Talonchilarni huquqni muhofaza qilish organlari xodimlari qidirmoqda.